text: Lastbilchauffører får nu både toilet og udekøkken i Padborg
  10 april 2014 kl. 07.13
  Nu kan de både komme i bad og lave mad.
  De mange udenlandske chauffører der tager ophold på Toldpladsen i Padborg, får nu meget bedre forhold.
  Aabenraa Kommune har bevilliget 1 million kroner, så chaufførerne fremover selv kan lave mad på pladsen og samtidig kommer der helt nye toiletfaciliteter.
  Toldpladsen er en del af Padborg Erhvervsområde, hvor der er en helhedsplan på vej, der skal opgradere og markedsføre Padborg som et af Nordeuropas største transport og logistikcentre.
  